《感遇 其二》
清代·朱鹤龄

朱明未云满，龙火已西移。日车无续景，壮士安能持。

一叶堕庭柯，寒风栗我肌。老壮更相迫，蚩蚩欲何为。

荣华争努力，祇供霜霰欺。谁见西山药，可驻百年期。

作者简介：（1606—1683）明末清初江南吴江人，字长孺，号愚庵。明诸生。入清，弃科举。学问长于说经，与钱谦益、吴伟业、朱彝尊、毛奇龄、万斯同等都有交往，与徐乾学亦相酬答，深得一时名流切磋之益。有《尚书埤传》、《禹贡长笺》、《诗经通义》、《读左日钞》等著作，又为杜甫、李商隐两家诗作注，另有《愚庵小集》。